Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 245

12. évfolyam Évi óraszám: 160 óra Belépő tevékenységformák Alkalmazott számítástechnika: Az iskolában rendszeresített CAD rendszer használata. A gépészeti tervezési folyamat menetének megismerése. Komplex feladatmegoldás számítógéppel. 2001/28/II. szám A minőségbiztosítási ismeretek alkalmazása az SPC-szoftver működésének elemzése során. Szövegszerkesztő, táblázatkezelő szoftverek használata. Adatbázis-kezelő szoftver felhasználása például gépelem adatbázis létrehozására. Az SPC-szoftver kezelése. Elektrotechnika: A fizika tantárgyban szerzett előismeretek szintetizálása. Alapvető elméleti ismeretek elsajátítása, rendszerbe illesztése. Az egyes elektromos, elektronikai elemek és alapkapcsolások tanulmányozása bemutatás alapján. Jellegzetes villamos gépek tanulmányozása, működésük bemutatása laboratóriumban. Alapvető elvi és kapcsolási rajzok készítése. Jelleggörbék rajzolása, elemzése. Az ember és környezete: A természettudományos tantárgyakban szerzett ismeretek szintetizálása. Környezeti tényezők műszeres mérése (pl. zajmérés, ph-mérés). Esettanulmányok készítése iskolában, lakóhelyen. Képernyős munkahely tesztelése ergonómiai szempontból. ISO 14001 szabvány tanulmányozása. Minőségbiztosítási alapismeretek: Mérési adatok táblázatos gyűjtése, matematikai statisztikai számítások végzése: terjedelem, szórás. Korszerű minőségbiztosítási módszerek megismerése. Alkalmazott számítástechnika Témakörök Tartalmak CAD-rajzolás Egy elterjedt CAD rendszer használata. Szabványos alkatrészrajzok és összeállítási rajz készítése. A műszaki tervezés alapjai A gépészeti tervezési folyamat menete, lépései, összefüggései (ismertetés, bemutatás példákon keresztül). Egyszerűbb gépészeti vagy technológiai tervezési feladat kidolgozása számítógépes támogatással. Műszaki dokumentációk készítése A gépelemek oktatása során tanult méretezési elvekre épülő komplex feladatmegoldás számítógéppel. Szövegszerkesztő, táblázatkezelő, CAD-programok alkalmazása, adatbázis-kezelés. Egyéb korszerű alkalmazások Interaktív bemutatások működő rendszereken. Elektronikus, PLC-vezérlések (CNC, robot, lift stb.). Minőségbiztosítás (SPC, TQS stb.). Robotok. Elektrotechnika Témakörök Tartalmak Bevezetés Az elektrotechnikai alapfogalmak. Az egyenáramú áramkörök alaptörvényei. A szinuszos váltakozó áram és feszültség jellemzői. Egyfázisú, háromfázisú váltakozó áramú áramkörök. 2001/28/II. szám Témakörök Tartalmak Áramköri elemek Az ellenállások, kondenzátorok, tekercsek típusai, jellemzőik. Feszültség-, áramérzékelők, forgásirány-érzékelő. A villamos elemek kapcsolásai. A félvezetők működésének elvi alapjai. Diódák, tranzisztorok, különleges félvezetők és alkalmazásuk, egyenirányító és erősítő alapkapcsolások. Az integrált áramkörök és főbb típusaik. Transzformátorok Transzformátorok működési elve, szerkezeti felépítése. Helyettesítő kapcsolás, üresjárás, terhelés, rövidre zárás. Veszteségek, hatásfok. Különleges transzformátorok. Szinkrongépek, aszinkrongépek, egyenáramú gépek Szerkezeti felépítés, működési elv, jelleggörbék. Billenő-, terhelő- és indítónyomaték fogalma. Indítási módok, fordulatszám-szabályozás, fékezés. Villamos motorok kiválasztása Védettségi módok, építési alak, hűtési rendszer. A jelleggörbék szerepe a kiválasztásban. Villamos rendszerek üzeme Háztartási gépek, fűtés, világítás, vezetékek, biztosítók. Érintésvédelem. Az ember és környezete Témakörök Tartalmak Ökológiai összefoglaló Élő és élettelen környezeti tényezők. Bioszféra, ökoszisztémák — ökológiai rendszerek. Az ember helye és hatása a bioszférára. Természetvédelem, környezetvédelem A természet védelme, a termőföld védelme, a víz és a levegő védelme, zaj-, rezgés- és sugárvédelem, hulladékok. Fenntartható fejlődés. Környezet — egészség Testi-lelki egészség. Egészséges életmód. A környezeti ártalmak hatása az egészségre. Munkakörnyezet Klíma, megvilágítás, zaj és egyéb környezeti tényezők. Ergonómia, munkabiztonság, design. Munkaegészségügy: — Emberi tényezők A munkavégzés fiziológiai, pszichológiai és szociológiai jellemzői. Motiváció, terhelés, igénybevétel. Az emberre jellemző személyes tér, emberi kapcsolatok. —Foglalkozási ártalmak Csoportosítása, megelőzése. Elsősegélynyújtás Szabályai és végrehajtása sérüléseknél, eszméletvesztéskor, mérgezéseknél, áramütéskor. A környezeti tényezők mérése Ergonómiai mérések. Fizikai környezeti tényezők mérése. Esettanulmányok Nyilvános telefon, háztartási gép, villamos kéziszerszám, tanműhely, számítógépes (CAD) munkahely stb. 2001/28/II. szám Minőségbiztosítási alapismeretek Témakörök Tartalmak A minőség-ellenőrzés, a minőségbiztosítás történeti fejlődése Történeti áttekintés. A teljes körű minőségszabályozás elveinek kialakulása, a minőségbiztosítási rendszerek követelményeinek szabványosítása. Minőségügyi, minőségbiztosítási fogalmak meghatározása Alapfogalmak a vonatkozó szabványok alapján. A minőség fogalma. A nemzetközi minőségügyi rendszer felépítése. A minőségbiztosítás és a minőség-ellenőrzés szervezete A minőség-ellenőrzés és a minőségbiztosítás feladatai, a fogalmak közötti különbség. A vállalati minőségbiztosítás vagy minőség-ellenőrzés mint szervezet, helye a vállalati szervezetben. A vállalati minőségbiztosítási rendszer, szabványos követelmények Szabványsorozat. A szabvány által rögzített fő követelmények, minőségi kézikönyv. Az egyes rendszerek követelményei (ISO 9000, TQM). Megfelelőségigazolási rendszerek (CE). A korszerű, szabványos minőségbiztosítási rendszer dokumentációi A minőségi kézikönyv, a minőségbiztosítási szabályzatok (eljárásutasítások), munkautasítások (technológiai, ellenőrzési utasítások). A minőségbiztosítási rendszer felülvizsgáltatása független, feljogosított szervezettel. A tanúsítás nyújtotta előnyök a piaci versenyben. A vállalati minőség-ellenőrzés szervezetei, feladatai A minőség-ellenőrzés szervezetének tagozódása általában. Matematikai statisztikai módszerek Statisztikai átvételi ellenőrzés alternatív jellemzők alapján. Tömegcikkek matematikai, statisztikai gyártásszabályozása (SPC). Előzetes adatfelvétel. Statisztikai jellemzők, a mért értékek átlaga, mediánja, terjedelme, szórása. Ellenőrzési határok, beavatkozási határok. Ellenőrzési kártyák, szabályozó kártyák. Gépek, berendezések minőségképességének vizsgálata. A korszerű számítógépes eszközök bemutatása. Korszerű minőségbiztosítási technikák, módszerek Az 5s (japán) módszer, a Pareto-diagram. Hibalehetőség és hatáselemzés (fmea) módszer. A csoportmunka, a brainstorming (ötletroham). Az ok-okozati (Ishikawa) diagram. A továbbhaladás feltételei Meghatározott tantárgyi témákból rajzi, számításos, elemzési feladatok dokumentált megoldása és beadása írásos formában és számítástecnikai úton. A feldolgozott tartalmakhoz tartozó szakkifejezések élőszóban való helyes használata. Alkalmazott számítástechnika: A tanulók középiskolai szintű gépészeti tervezési feladatokat oldanak meg táblázatkezelő, szövegszerkesztő és CAD-program használatával. 2001/28/II. szám Képesek egyszerűbb adatbázisban mozogni. Helyesen értelmezik a korszerű gyártórendszerekben végbemenő alapfolyamatokat. Elektrotechnika: A tanulók egyszerű számítási feladatokban alkalmazzák az áramkörök alaptörvényeit, önállóan elvégzik az R, L és C elemekkel kapcsolatos alapszámításokat. Számításokat végeznek a teljesítményre, a munkára és a hatásfokra. Képesek ismertetni a villamos áramköri elemek működési elvét, felépítését, fajtáit, az elektronikai elemek fogalmát, a félvezetők működésének elvi alapjait, ismerik a legegyszerűbb egyenirányító és erősítő alapkapcsolásokat. Tudják ismertetni a transzformátorok és villamos forgógépek, valamint a háztartásban alkalmazott erősáramú villamos berendezések és gépek működési elvét, szerkezeti felépítését, kapcsolási módjait, az energiaellátás rendszerét és túlterhelés elleni védelmét, valamint a passzív és aktív érintésvédelmi módszerek lényegét. Az ember és környezete: A tanulók képesek ismertetni az ökológia tartalmát, jelentőségét, a természet- és a környezetvédelem céljait, területeit és fő feladatait. Meg tudják ítélni a környezet egészségkárosító tényezőit és az egészséges életmód jellemzőit. Elvégeznek egyszerűbb ergonómiai méréseket, rendszerezni tudják az alapvető ergonómiai ismereteiket. Minőségbiztosítási alapismeretek: A tanulók helyesen használják az alapvető minőség-ellenőrzési, minőségbiztosítási fogalmakat. Fel tudják sorolni a szabvány által rögzített fő követelményeket, és ismertetik azok tartalmi lényegét. Képesek ismertetni a minőség-ellenőrzés, minőségbiztosítás dokumentációinak és a tanúsíttatás folyamatának tartalmi lényegét. Elvégeznek egyszerű minőségbiztosításban alkalmazott matematikai statisztikai számításokat, értik a korszerű minőségbiztosítási technikákat. GÉPÉSZETI SZAKMACSOPORTOS ALAPOZÓ GYAKORLATOK 11—12. évfolyam Célok és feladatok A szakmacsoportos alapozó oktatás lehetőséget nyújt a kiválasztott szakmacsoport közös elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására. A Gépészeti szakmacsoportos alapozó gyakorlatok tantárgy bemutatja az elméletben tanultak gyakorlati alkalmazásait, az elmélet és a gyakorlat kapcsolatát. A közismereti és a műszaki orientációs gyakorlatok tantárgyra építve fejleszti, formálja a tanulók műszaki szemléletét, bővíti műszaki tevékenységeik körét. A gépészeti munkaműveletek gyakorlati, sokszínű, tartalmas, aktív tanulói magatartást és tanulási élményeket is eredményező bemutatásával felkelti a tanulók érdeklődését a szakmacsoport iránt, bebizonyítva számukra a gépészet gazdasági jelentőségét, hosszú távú fejlődőképességét, távlatait. Adjon alkalmakat, lehetőségeket, teremtsen feladathelyzeteket a szakmai tantárgyak elsajátításához szükséges képességek, készségek fejlesztéséhez, a szakterület munkaköreiben szükséges megfelelő magatartás kialakulásához, a tanulási és szakmai motiváció fejlesztéséhez, megerősítéséhez. Mutassa be a szakterületen dolgozók tevékenységét, a munkakörök sokszínűségét. Segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Neveljen a körültekintő, pontos, igényes, biztonságos munkavégzésre, a tudatos, felelősségteljes szakmai magatartásra. 2001/28/II. szám A Gépészeti mérések oktatásának célja, hogy a tanulók végezzenek gyakrabban alkalmazott geometriai méréseket és anyagvizsgálati eljárásokat, használják ezeknek az eszközeit. A Gépi forgácsolási alapgyakorlatok tanításának célja, hogy a tanulók tapasztalatot szerezzenek a gépipari forgácsolási módokról, a munka szakszerű és balesetmentes végrehajtásáról, az anyagok felhasználásáról, a szerszámok, gépek, mérőés ellenőrző eszközök, berendezések szakszerű kezeléséről, karbantartásáról. Az Irányítástechnikai és villamos alapgyakorlatok oktatásának célja, hogy a tanulók gyakorlati automatizálási feladatok megvalósítása során alkalmazzák és mélyítsék el a tanult irányítástechnikai és elektromos ismereteiket, használjanak eszközöket, műszereket, készítse fel őket a mérések előírások szerinti, biztonságos elvégzésére. Fejlesztési követelmények A tantárgy tanulása során fejlődjenek a tanulók szakmai tantárgyak tanulásához szükséges képességei, így különösen az ismeretelemző-értékelő gondolkodás, a kreativitás, az önálló tapasztalatszerzés és ismeretalkalmazás képessége, az algoritmusalkalmazási és a rajzi képességek. Gyakorlati munkavégzésük során maradéktalanul tartsák be a balesetmentes és biztonságos munkavégzés szabályait, fejlődjék ki a veszélyérzetük, különösen az elektromos és a gépi munkakörnyezetben. A tantárgyi tevékenység során szokjanak hozzá a tanulók a produktív, átgondolt, körültekintő és biztonságos munkavégzéshez, az önálló gyakorlati feladatmegoldáshoz, érezzék meg a tanulási eredmények, sikerek értékét, örömét. A tantárgyi tevékenység végzése során alakuljon ki bennük kötelességtudat, felelősségérzet, a társakra is figyelő, segítőkész magatartás, a mások munkájának, eredményeinek, teljesítményeinek tisztelete. A tantárgyi tevékenység során folyamatosan erősödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, erősödjön a szakmához, a választott munkához, életpályához való kötődésük. Gépészeti mérések: A tanulók bemutatás után részben önállóan is tudják használni a tanult mérőeszközöket, tudják elvégezni a megismert eljárásokat, értsék meg és fogadják el ezek alapvető fontosságát, méréseik és értékeléseik során értően alkalmazzák ismereteiket, jegyzőkönyveik pontosak, szakszerűek legyenek. Gépi forgácsolási alapgyakorlatok: A tanulók bemutatás után részben önállóan is legyenek képesek forgácsológépeken dolgozni, helyesen ítéljék meg a szerszámok, eszközök, gépek konkrét alkatrészekhez való használhatóságát, gyakorlati munkájukhoz használják fel tudásukat. Gyakorlati munkavégzésük során erősödjön koncentrációs képességük, munkabírásuk, ügyesedjenek, mozdulataik finomodjanak, fejlődjön térszemléletük, maradéktalanul tartsák be a műveleti utasításokat. Irányítástechnikai és villamos alapgyakorlatok: A tanulók alkalmazzák ismereteiket egyszerűbb elektromos és pneumatikus irányítási feladatok megoldására, használják és helyesen értelmezzék az irányítástechnikai ábrázolásokat, rajz alapján tudjanak önállóan összeépíteni elektromos mérő és pneumatikus alapáramköröket. Valós értékekre jutva tudják megmérni a tanult gépek, eszközök, áramkörök elektomos jellemzőit, elvégezni az érintésvédelemmel kapcsolatos alapvető méréseket, tudják értékelni a kapott adatokat. A célnak megfelelően válasszák meg, szakszerűen és biztonságosan használják az áram- és feszültségmérő műszereket. Az előírásoknak megfelelően legyenek képesek dokumentálni méréseik, megfigyeléseik eredményét. 2001/28/II. szám

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes